stanford-oval/wikipedia huggingface dataset:
นีโก วิลเลียมส์
สโมสรอาชีพ

วิลเลียมส์เกิดที่เรกซัมในประเทศเวลส์ เขาเข้าร่วมทีมเยาวชนของลิเวอร์พูลในวัย 6 ปี และได้เล่นในหลายรุ่นอายุ จนกระทั่งได้เล่นให้กับทีมรุ่นอายุไม่เกิน 18, 19 และ 23 ปี ซึ่งเขาได้มีโอกาสลงเล่นในยูฟ่ายูธลีกด้วย เขาเคยประสบอาการบาดเจ็บจนไม่ได้ลงเล่นในฤดูกาล 2017–18 แต่ก็ฟื้นฟูร่างกายจนกลับมาพาทีมคว้าแชมป์เอฟเอยูธคัพในอีกสองปีถัดมา
วิลเลียมส์ทำผลงานให้กับทีมเยาวชนได้อย่างดี จนกระทั่งในวันที่ 30 ตุลาคม ค.ศ. 2019 เขาได้ลงเล่นเป็นตัวจริงให้กับทีมชุดใหญ่เป็นครั้งแรก ในนัดเสมอ 5–5 (ชนะการยิงลูกโทษ 5–4) กับอาร์เซนอลในอีเอฟแอลคัพ ในนัดนั้น เขาแอสซิสต์ให้ดีว็อก โอรีกี ทำประตูตามตีเสมอในนาทีสุดท้ายจนได้เข้าสู่ช่วงยิงลูกโทษ และสุดท้าย ลิเวอร์พูลก็เอาชนะไปได้ ต่อมาในเดือนธันวาคม ค.ศ. 2019 เขามีชื่อเป็นส่วนหนึ่งของสโมสรชุดที่คว้าแชมป์ฟุตบอลชิงแชมป์สโมสรโลก 2019 แม้ว่าเขาจะมีชื่อเป็นเพียงตัวสำรองก็ตาม ในปีถัดมา เขาพร้อมด้วยเพื่อนรุ่นเดียวกันจากทีมเยาวชน ได้ลงเล่นในเมอร์ซีย์ไซด์ดาร์บีนัดที่พบกับเอฟเวอร์ตันในเอฟเอคัพรอบที่สาม และพบกับชรูว์สบรีทาวน์ในนัดรีเพลย์รอบที่ 4 ซึ่งในนัดที่พบกับชรูว์สบรีนั้น เขาลงสนามเป็นตัวจริง ทำให้ผู้เล่นตัวจริงของลิเวอร์พูลในนัดนั้น มีอายุโดยเฉลี่ยน้อยที่สุดในประวัติศาสตร์สโมสรที่ 19 ปี 2 วัน
เขาลงเล่นให้กับลิเวอร์พูลในพรีเมียร์ลีกครั้งแรกเมื่อวันที่ 24 มิถุนายน ค.ศ. 2020 โดยลงเล่นในนาทีที่ 74 นัดที่เอาชนะคริสตัลพาเลซ 4–0 จบฤดูกาล วิลเลียมส์ช่วยให้ ลิเวอร์พูล คว้าแชมป์พรีเมียร์ลีกครั้งแรกในรอบ 30 ปีได้สำเร็จ
สถิติอาชีพ > สโมสร

| สโมสร | ฤดูกาล | ลีก> ระดับ | ลีก> ลงเล่น | ลีก> ประตู | เอฟเอคัพ> ลงเล่น | เอฟเอคัพ> ประตู | อีเอฟแอลคัพ> ลงเล่น | อีเอฟแอลคัพ> ประตู | ยุโรป> ลงเล่น | ยุโรป> ประตู | อื่น ๆ> ลงเล่น | อื่น ๆ> ประตู | ทั้งหมด> ลงเล่น | ทั้งหมด> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ลิเวอร์พูล รุ่นอายุไม่เกิน 21 ปี | 2019–20 | — | — | — | — | — | — | — | — | — | 2 | 2 | 2 | 2 |
| ลิเวอร์พูล | 2019–20 | พรีเมียร์ลีก | 6 | 0 | 4 | 0 | 1 | 0 | 0 | 0 | 0 | 0 | 11 | 0 |
| ลิเวอร์พูล | 2020–21 | พรีเมียร์ลีก | 6 | 0 | 1 | 0 | 2 | 0 | 4 | 0 | 1 | 0 | 14 | 0 |
| ลิเวอร์พูล | 2021–22 | พรีเมียร์ลีก | 1 | 0 | 0 | 0 | 4 | 0 | 3 | 0 | — | — | 8 | 0 |
| ลิเวอร์พูล | รวม | รวม | 13 | 0 | 5 | 0 | 7 | 0 | 7 | 0 | 1 | 0 | 33 | 0 |
| ฟูลัม (ยืม) | 2021–22 | แชมเปียนชิป | 14 | 2 | 1 | 0 | — | — | — | — | — | — | 15 | 2 |
| นอตทิงแฮมฟอเรสต์ | 2022–23 | พรีเมียร์ลีก | 31 | 1 | 1 | 0 | 4 | 0 | — | — | — | — | 36 | 1 |
| นอตทิงแฮมฟอเรสต์ | 2023–24 | พรีเมียร์ลีก | 26 | 0 | 5 | 0 | 1 | 0 | — | — | — | — | 32 | 0 |
| นอตทิงแฮมฟอเรสต์ | รวม | รวม | 57 | 1 | 6 | 0 | 5 | 0 | — | — | — | — | 68 | 1 |
| รวมทั้งหมด | รวมทั้งหมด | รวมทั้งหมด | 84 | 3 | 12 | 0 | 12 | 0 | 7 | 0 | 3 | 2 | 118 | 5 |
↑  ลงเล่นในอีเอฟแอลโทรฟี
1 2  ลงเล่นในยูฟ่าแชมเปียนส์ลีก
↑  ลงเล่นในเอฟเอคอมมิวนิตีชีลด์
สถิติอาชีพ > ทีมชาติ

| ทีมชาติ | ปี | ลงเล่น | ประตู |
| --- | --- | --- | --- |
| เวลส์ | 2020 | 6 | 1 |
| เวลส์ | 2021 | 11 | 1 |
| เวลส์ | 2022 | 9 | 0 |
| เวลส์ | 2023 | 10 | 1 |
| เวลส์ | 2024 | 2 | 1 |
| รวม | รวม | 38 | 4 |
| No>  | Date | Venue | Cap | Opponent | Score | Result | Competition |
| --- | --- | --- | --- | --- | --- | --- | --- |
| 1 | 6 September 2020 | Cardiff City Stadium, Cardiff, Wales | 2 |  บัลแกเรีย | 1–0 | 1–0 | 2020–21 UEFA Nations League B |
| 2 | 13 November 2021 | Cardiff City Stadium, Cardiff, Wales | 16 |  เบลารุส | 2–0 | 5–1 | 2022 FIFA World Cup qualification |
| 3 | 21 November 2023 | Cardiff City Stadium, Cardiff, Wales | 35 |  ตุรกี | 1–0 | 1–1 | UEFA Euro 2024 qualifying |
| 4 | 21 March 2024 | Cardiff City Stadium, Cardiff, Wales | 37 |  ฟินแลนด์ | 2–0 | 4–1 | UEFA Euro 2024 qualifying |
เกียรติประวัติ

ลิเวอร์พูล
พรีเมียร์ลีก: 2019–20
เอฟเอยูธคัพ: 2018–19
ฟุตบอลชิงแชมป์สโมสรโลก: 2019
แหล่งข้อมูลอื่น

Neco Williams at the Nottingham Forest F.C. website
นีโก วิลเลียมส์ ที่พรีเมียร์ลีก
นีโก วิลเลียมส์ – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
| ด ค กผู้เล่นชุดปัจจุบันของสโมสรฟุตบอลลิเวอร์พูล  |
| --- | --- |
 1 อาลีซง  2 โกเมซ  3 เอ็นโด  4 ฟัน ไดก์ (กัปตัน)  5 โกนาเต  7 ดิอัซ  8 โซโบสลอยี  9 นุญเญซ  10 มัก อาลิสเตร์  11 เศาะลาห์  14 กีเอซา  17 โจนส์  18 คักโป  19 เอลเลียต  20 ฌอตา  21 ซีมีกัส  26 รอเบิร์ตสัน  28 การ์วัลยู  38 คราเฟินแบร์ค  43 บัยเชติช  46 อาร์. วิลเลียมส์  47 ฟิลลิปส์  62 เคลลิเฮอร์  66 อเล็กซานเดอร์-อาร์โนลด์  84 แบรดลีย์  ผู้จัดการ: สล็อต
น้ำเหลือง

| น้ำเหลือง |
| --- | --- |
แผนภาพแสดงการไหลของน้ำเหลืองจากสารน้ำแทรก (ในภาพระบุด้วยคำว่า "Tissue fluid") จะเห็นว่าของเหลวจะเข้าสู่ปลายตันของหลอดน้ำเหลืองฝอย (แสดงด้วยลูกศรสีเขียวเข้ม)
รายละเอียด
ระบบ: ระบบน้ำเหลือง
จาก: เกิดจากสารน้ำแทรก
ตัวระบุ
ภาษาละติน: Lympha
MeSH: D008196
TA98: A12.0.00.043
TA2: 3893
FMA: 9671
อภิธานศัพท์กายวิภาคศาสตร์[แก้ไขบนวิกิสนเทศ]
น้ำเหลือง (อังกฤษ: Lymph) คือของเหลวที่หมุนเวียนอยู่ในระบบน้ำเหลือง น้ำเหลืองเกิดขึ้นเมื่อสารน้ำแทรก (ของเหลวซึ่งมีอยู่ตามร่องของเนื้อเยื่อ) มารวมกันผ่านหลอดน้ำเหลืองฝอย แล้วถูกส่งต่อผ่านท่อน้ำเหลืองไปยังต่อมน้ำเหลืองก่อนที่ในท้ายที่สุดจะถูกผสมรวมกับเลือดที่บริเวณหลอดเลือดดำใต้กระดูกไหปลาร้าซ้ายหรือขวา องค์ประกอบของน้ำเหลืองจึงเปลี่ยนแปลงไปเรื่อย ๆ ซึ่งทำให้เลือดและเซลล์ต่างๆสามารถแลกเปลี่ยนองค์ประกอบกับสารน้ำแทรก (ซึ่งมีคุณสมบัติคล้ายกับน้ำเลือดเพียงแต่ประกอบด้วยเซลล์เม็ดเลือดขาว) ในกระบวนการแลกเปลี่ยนองค์ประกอบ น้ำเหลืองจะคืนโปรตีนและสารน้ำแทรกส่วนเกินไปยังกระแสเลือด น้ำเหลืองอาจจับพาแบคทีเรียไปยังต่อมน้ำเหลืองเพื่อกำจัด เซลล์มะเร็งเนื้อร้ายอาจถูกจับพาโดยน้ำเหลืองได้เช่นเดียวกัน นอกจากนี้ น้ำเหลืองอาจจับพาไขมันจากทางเดินอาหารอีกด้วย
น้ำในหูไม่เท่ากัน

น้ำในหูไม่เท่ากัน อาจหมายถึง อาการเวียนศีรษะหมุน (อังกฤษ: vertigo) หรือโรคที่ทำให้เกิดอาการเวียนศีรษะหมุน เช่น
โรคเมนิแยร์ (อังกฤษ: Ménière's disease)
การรู้สึกหมุนเป็นระยะแบบไม่รุนแรง (อังกฤษ: Benign paroxysmal positional vertigo)
หูชั้นในอักเสบ (อังกฤษ: Labyrinthitis)
ปฏิกิริยาการควบแน่น

ปฏิกิริยาการควบแน่น (อังกฤษ: condensation reaction หรือ dehydration reaction หรือ dehydration synthesis; มีความหมายว่ากำจัดน้ำออกไป) เป็นปฏิกิริยาเคมีที่ซึ่งสองโมเลกุลหรือกึ่งหนึ่ง (moiety) ทำปฏิกิริยากันและกลายเป็นการเชื่อมต่อแบบพันธะโควาเลนต์ซึ่งกันและกันร่วมกับการสูญเสียโมเลกุลของน้ำ เมทานอล หรือบางตัวของไฮโดรเจนฮาไลด์ เช่น HCl มันอาจถูกพิจารณาว่าเป็นปฏิกิริยาที่ตรงข้ามกับปฏิกิริยาไฮโดรไลซิส (คือการแยกสลายโมเลกุลใหญ่ให้กลายเป็นโมเลกุลเล็กพร้อมทั้งปล่อยน้ำออกมา)
น้ำเลือด

น้ำเลือด หรือ พลาสมา (อังกฤษ: plasma) คือ ส่วนประกอบของเลือดที่เป็นของเหลว โดยปกติจะมีลักษณะเป็นสีเหลืองใส แต่ถ้าพบไขมันก็จะเห็นเป็นสีขาว มีสัดส่วนคิดเป็นร้อยละ 55 ในเลือด พลาสมาได้จากการนำเลือด (blood)ไปปั่นเหวี่ยงและเติมสารป้องกันการแข็งตัวของเลือดลงไป ทำให้พลาสมาสามารถแยกชั้นจากเซลล์เม็ดเลือดขาว เกล็ดเลือด และ เซลล์เม็ดเลือดแดง ไปอยู่ชั้นบนสุดได้ ส่วนซีรั่มก็คือพลาสมาที่ปราศจากไฟบริโนเจน (fibrinogen) หรือเป็นของเหลวที่เกิดจากการแข็งตัวของเลือด
โปรตีนในพลาสมา

ในพลาสมาสามารถพบโปรตีนได้หลายชนิด แต่ที่สำคัญได้แก่
ไฟบริโนเจน สามารถเปลี่ยนเป็นสารที่เกี่ยวข้องกับการแข็งตัวของเลือดได้ จึงมีความสำคัญในการทำให้เลือดหยุดไหลหรือการปิดปากแผลเมื่อได้รับบาดเจ็บที่ผิวหนัง
แอลบูมิน ช่วยรักษาปริมาตรเลือดและรักษาความดันให้คงที่ และยังช่วยขนส่งสานต่างๆเช่นฮอร์โมนเอสโตรเจน กรดไขมัน บิลิรูบิน เป็นต้น นอกจากนี้ยังช่วยทำลายพิษของโลหะหนักเพื่อไม่ให้เกิดการสะสมตามอวัยวะต่างๆของร่างกายอีกด้วย
โกลบูลิน จัดเป็นไกลโคโปรตีนชนิดหนึ่ง โดยสามารถแบ่งย่อยได้เป็นหลายชนิด้วยกัน ทำหน้าที่ในการขนส่งลิปิด
น้ำเชื่อมน้ำตาลอินเวิร์ต

Chemical compound
น้ำเชื่อมน้ำตาลอินเวิร์ต (อังกฤษ: inverted sugar syrup) บางครั้งเรียก น้ำเชื่อมอินเวิร์ต (invert syrup) หรือ น้ำตาลอินเวิร์ต (invert sugar) เป็นสารผสมมอโนแซ็กคาไรด์สองชนิดคือกลูโคสและฟรักโทส ลักษณะเป็นของเหลวหนืดไม่มีสีถึงสีเหลืองอ่อน มีจุดเดือดสูงกว่า 105 °C มีค่า pH ประมาณ 5–7 ความถ่วงจำเพาะ 1.3–1.4 เตรียมได้จากการให้ความร้อนกับซูโครสและน้ำ เชื่อว่าน้ำตาลอินเวิร์ตมีความหวานกว่าซูโครส และอาหารที่ใช้น้ำตาลนี้ประกอบจะมีความชื้นมากกว่า และเป็นผลึกยากกว่า สาเหตุที่เรียกน้ำตาลอินเวิร์ตมาจากการมีการหมุนระนาบของแสงที่ตรงข้ามกับน้ำตาลปกติ
น้ำตาลอินเวิร์ตเตรียมได้จากปฏิกิริยาไฮโดรไลซิสของซูโครส คือให้ความร้อนแก่สารละลายซูโครสและน้ำเพื่อสลายพันธะระหว่างกลูโคสกับฟรักโทส ตามสมการ
สามารถเร่งปฏิกิริยานี้ได้ด้วยการผสมน้ำตาลกับกรดซิตริก หรือโพแทสเซียมไบทาร์เทรตด้วยอัตราส่วนประมาณ 1000:1 และเติมน้ำ เมื่อบางส่วนของสารละลายซูโครสแปรเป็นกลูโคสและฟรักโทส จะเกิดการเปลี่ยนแปลงคุณสมบัติทางเคมีที่เรียกว่าการหมุนระนาบของแสง กล่าวคือเมื่อใช้แสงโพลาไรซ์ส่องผ่านสารละลายซูโครสจะเกิดมุมหมุนที่วัดได้ด้วยเครื่องวัดการโพลาไรซ์ หากส่องแสงโพลาไรซ์ผ่านสารละลายซูโครสบริสุทธิ์จะได้มุมหมุน +66.5° (เครื่องหมายบวกแทนการหมุนไปทางขวาหรือตามเข็มนาฬิกา) แต่หากสารละลายซูโครสมีการไฮโดรไลซ์หรือเปลี่ยนเป็นกลูโคสและฟรักโทสมากขึ้นจะมีมุมหมุนลดลง หากมุมที่แสงโพลาไรซ์ผ่านออกมามีค่าติดลบ มุมนั้นจะทวนเข็มนาฬิกาหรือกลับด้าน (invert) กับสารละลายบริสุทธิ์ โดยสารละลายซูโครสที่ถูกไฮโดรไลซ์อย่างสมบูรณ์จะมีมุมหมุน -19.8° (เครื่องหมายลบแทนการหมุนไปทางซ้ายหรือทวนเข็มนาฬิกา) สาเหตุที่น้ำตาลอินเวิร์ตมีมุมหมุนกลับด้านเกี่ยวข้องกับโครงสร้างของซูโครส กลูโคส และฟรักโทสที่ล้วนแล้วแต่เป็นอิแนนทิโอเมอร์ สเตอริโอไอโซเมอร์ชนิดหนึ่งที่มีการจัดเรียงอะตอมในโครงสร้างสามมิติเหมือนกระจกสะท้อนซึ่งกันและกัน ทำให้สะท้อนแสงที่ส่องผ่านได้มุมคนละด้านกัน วิธีการทดสอบนี้ใช้ในการวัดความเข้มข้นในอุตสาหกรรมน้ำตาล และตรวจหาอัตราส่วนอิแนนทิโอเมอร์ของโมเลกุลไครัลในสารละลาย
น้ำตาลอินเวิร์ตที่ผ่านการไฮโดรไลซิสจะมีปริมาณน้ำในสารน้อย จึงมีอายุการเก็บรักษาที่นานขึ้น น้ำตาลอินเวิร์ตที่ถูกไฮโดรไลซ์บางส่วนที่ประกอบด้วยซูโครส 44% และส่วนอินเวิร์ต 56% จะมีอายุการเก็บรักษาที่ประมาณ 18 เดือน ตัวอย่างอาหารที่เป็นน้ำตาลอินเวิร์ต ได้แก่ น้ำผึ้ง ซึ่งมีคุณสมบัติคล้ายน้ำตาลอินเวิร์ตคือ เป็นสารผสมกลูโคส–ฟรักโทส มีปริมาณน้ำในสารน้อย และมีความเป็นกรดอ่อน แยม ซึ่งเป็นการแปรรูปผลไม้โดยใช้ความร้อน ทำให้น้ำบางส่วนระเหยออกไปเหลือแต่น้ำตาลอินเวิร์ต และกรดในผลไม้ช่วยทำให้แยมมีอายุการเก็บรักษาที่ยาวนานขึ้น และโกลเดนไซรัป ซึ่งได้จากการทำให้น้ำตาลอ้อยหรือน้ำตาลชูการ์บีตบริสุทธิ์ด้วยความร้อน หรือเติมกรดเพื่อสลายพันธะของซูโครส
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ น้ำเชื่อมน้ำตาลอินเวิร์ต
"Invert sugar - MSDS" (PDF). National Sugar Marketing.
บารัก (ประเทศคีร์กีซสถาน)

| บารัก Барак |
| --- | --- |
th
บารัก
พิกัด: 40°40′N 72°46′E﻿ / ﻿40.667°N 72.767°E﻿ / 40.667; 72.767
ประเทศ:  คีร์กีซสถาน
เขต: ออช
อำเภอ: คาราซู
ความสูง: 868 เมตร (2,848 ฟุต)
ประชากร (2021)
 • ทั้งหมด: 985 คน
เขตเวลา: UTC+6
บารัก (คีร์กีซ: Барак) เป็นหมู่บ้านในประเทศคีร์กีซสถานที่ล้อมรอบอยู่ภายในประเทศอุซเบกิสถาน ถือเป็นหนึ่งใน 91 ดินแดนแทรกโดยพฤตินัยของโลกนับตั้งแต่ปี 1999 บารักถือเป็นส่วนหนึ่งของอำเภอคาราซู เขตออช ประเทศคีร์กีซสถาน และถูกรายล้อมจากทุกด้านด้วยเขตอันดียันของประเทศอุซเบกิสถาน ประชากรในหมู่บ้านอยู่ที่ 985 คนในปี 2021
บารักเป็นหมู่บ้านในหุบเขาแฟร์กานา มีผู้อยู่อาศัยประมาณ 153 ครัวเรือนหรือประมาณ 1000 คน ตั้งอยู่ห่างไป 4 กิลโมเตรทางตะวันออกเฉียงเหนือจากถนนที่เชื่อมต่อออช (คีร์กีซสถาน) กับ ฆอยาโอโบด (อุซเบกิสถาน) ห่างไป 1.5 กิโลเมตรจากพรมแดนระหว่างสองประเทศที่อัคทัช
เส้นเขตแดนของเดิมของคีร์กีซสถานจากปี 1991 ก่อนได้รับเอกราชถือเป็นเส้นเขตแดนโดยนิตินัยของประเทศ และมีหลายจุดที่เป็นบริเวณพิพาทกับประเทศเพื่อนบ้าน ในปี 1999 พื้นที่โดยรอบบารักอยู่ภายใต้การปกครองของประเทศอุซเบกิสถาน ทำให้บารักตัดขาดจากคีร์กีซสถาน กองกำลังของอุซเบกทำการปิดกั้นถนนที่จะเดินทางออกไปยังพรมแดนฝั่งคีร์กีซสถานที่อัคทัช พร้อมกับยึดครองพื้นที่ของคีร์กีซจำนวนมากที่อุซเบกระบุว่าในสมัยโซเวียตได้ถูกยืมไปยังคีร์กีซสถานแต่ไม่เคยได้รับคืน อุซเบกิสถานปฏิเสธที่จะถอยทัพ และบารักได้กลายมาเป็นดินแดนแทรกโดยพฤตินัยที่ตั้งห่างจากพรมแดนใหม่เพียง 1.5 กิโลเมตร บารักและดินแดนแทรกอุซเบกอื่น ๆ อีกสี่แห่งเป็นประเด็นสำคัญในข้อพิพาทพรมแดนระหว่างสองประเทศ โดยพื้นที่ที่เป็นประเด็นพิพาทคือบารัก, โซฆ, กอวอ และลำธารกอวอซอย์ (Gavasay) ในปี 2011 ชาวบ้านบารักได้ร้องขอรัฐบาลให้นำพาพวกตนออกไปตั้งรกรากใหม่ภายในเขตพรมแดนหลัก กระนั้นทางการคีร์กีซสถานเกรงว่าหากปฏิบัติตามจะทำให้ต้องเสียดินแดนแทรกนี้กับอุซเบกิสถาน
น้ำจืด

น้ำที่เกิดขึ้นตามธรรมชาติโดยมีเกลือละลายในปริมาณต่ำ
แม่น้ำ ทะเลสาบ และที่ลุ่ม เช่น (จากบนสุด) แม่น้ำแอมะซอนของอเมริกาใต้, ทะเลสาบไบคาลของรัสเซีย, เอเวอร์เกลดส์ ในรัฐฟลอริดา ของ สหรัฐอเมริกา, ภาพลำธาร ซึ่งเป็นน้ำจืดประเภทหนึ่ง
น้ำจืด (อังกฤษ: Fresh water) คือ ของเหลวหรือน้ำแช่แข็งที่เกิดขึ้นตามธรรมชาติใด ๆ ที่มีเกลือและของแข็งอื่น ๆ ที่ละลายอยู่ในความเข้มข้นต่ำ มีความหนาแน่นน้อย นั่นคือน้ำจืดไม่ได้เป็นน้ำเค็มและน้ำกร่อย แต่ก็รวมถึงน้ำที่อุดมด้วยแร่ธาตุที่ไม่เค็ม เช่น น้ำพุชาลีบีต น้ำจืดอาจรวมถึง น้ำแข็ง, แผ่นน้ำแข็ง, ครอบน้ำแข็ง, ธารน้ำแข็ง, ทุ่งหิมะ และ ภูเขาน้ำแข็ง ที่ละลายแล้ว น้ำจืดยังสามารถเกิดได้จาก หยาดน้ำฟ้าตามธรรมชาติ เช่น ฝน, หิมะตก, ลูกเห็บ, ลูกปรายหิมะ และการไหลบ่าของพื้นผิวที่ก่อตัวเป็นแหล่งน้ำ เช่น พื้นที่ชุ่มน้ำ, บ่อน้ำ, ทะเลสาบ, แม่น้ำ ลำธาร รวมถึง น้ำบาดาล ที่อยู่ในชั้นหินอุ้มน้ำ, แม่น้ำใต้ดิน, และ ทะเลสาบ
น้ำจืด เป็น ทรัพยากรน้ำที่สำคัญต่อสิ่งมีชีวิต สิ่งมีชีวิตบางประเภทสามารถอยู่รอดได้ด้วยน้ำเค็ม แต่ส่วนใหญ่ไม่ว่าจะเป็น พืชมีท่อลำเลียง, แมลง, สัตว์ครึ่งบกครึ่งน้ำ, สัตว์เลื้อยคลาน, สัตว์เลี้ยงลูกด้วยนม, สัตว์ปีก รวมถึงมนุษย์ ต้องการน้ำจืดเพื่อการอยู่รอด น้ำจืดยังใช้ในเกษตรกรรม เป็นต้น องค์การสหประชาชาติได้คาดการณ์ไว้ว่า ประชากรโลกประมาณร้อยละ 18 ขาดแคลนน้ำดื่มที่ปลอดภัย
น้ำจืด อาจไม่ใช่ น้ำดื่ม เสมอไป (น้ำดื่ม คือ น้ำที่ปลอดภัยสำหรับมนุษย์) น้ำจืดส่วนใหญ่บน โลก (ซึ่งรวมถึงที่อยู่บนพื้นดิน และน้ำบาดาลที่อยู่ใต้ดิน) ไม่เหมาะสมสำหรับการบริโภคของมนุษย์หากไม่ได้มีการบำบัดในระดับหนึ่ง น้ำจืดสามารถ ปนเปื้อนได้ง่ายจากกิจกรรมของมนุษย์ หรือจากกระบวนการที่เกิดขึ้นตามธรรมชาติ เช่น การกัดเซาะ น้ำจืดคิดเป็นสัดส่วนน้อยกว่า 3% ของทรัพยากรน้ำทั่วโลก และมีเพียง 1% เท่านั้นที่หาได้ง่าย และใน 1% นั้นมีเพียง 3% เท่านั้นที่ถูกบำบัดเพื่อการบริโภคของมนุษย์ ในภาคการเกษตรมีการใช้น้ำจืดราว ๆ สองในสามจากปริมาณน้ำจืดทั้งหมดที่ได้จากการบำบัดมาจากสิ่งแวดล้อม
น้ำจืดเป็นทรัพยากรธรรมชาติหมุนเวียนและเป็นทรัพยากรที่แปรผัน แต่ก็ถือว่าเป็นทรัพยากรธรรมชาติที่มีจำกัด ปริมาณน้ำจืดสามารถเพิ่มขึ้นได้เองตามกระบวนการทางธรรมชาติตามวัฏจักรของน้ำ ผ่านการละเหยจากแหล่งน้ำต่าง ๆ อย่าง ทะเล, ทะเลสาบ, ป่า, พื้นดิน, แม่น้ำ, และ อ่างเก็บน้ำ ก่อตัวเป็นเมฆ และไหลกลับเข้าสู่แผ่นดินเป็นฝน อย่างไรก็ตามหากแต่ละพื้นที่มีการบริโภคน้ำจืดผ่านกิจกรรมของมนุษย์มากกว่ากระบวนการดังกล่าว อาจส่งผลให้ปริมาณน้ำจืดที่บริโภคได้ลดลง (หรือ การขาดแคลนน้ำ) จากแหล่งผิวดินและใต้ดิน ซึ่งก่อให้เกิดความเสียหายร้ายแรงต่อสภาพแวดล้อมที่เกี่ยวข้องโดยรอบได้ มลพิษทางน้ำก็เป็นปัจจัยหนึ่งที่ส่งผลต่อปริมาณน้ำจืด ในกรณีที่ทรัพยากรน้ำมีอยู่อย่างจำกัด มนุษย์ก็ได้พัฒนาเทคโนโลยีต่าง ๆ ขึ้น อย่างเช่น การกลั่นน้ำ และการบำบัดน้ำเสีย เพื่อเพิ่มปริมาณน้ำที่มีอยู่ ถึงอย่างนั้นก็มีค่าใช้จ่ายที่ค่อนข้างสูง (ทั้งทางด้านต้นทุนและการดำเนินการ) โดยเฉพาะการกลั่นน้ำ ซึ่งสามารถทำได้น้อยเมื่อเทียบกับการต้องใช้พลังงานปริมาณมหาศาล นอกจากนี้ก็ยังมีทางเลือกอื่น ๆ แต่ไม่ค่อยยั่งยืนอย่าง "น้ำฟอสซิล" จากชั้นหินอุ้มน้ำ เนื่องจากชั้นหินดังกล่าวก่อตัวขึ้นเมื่อหลายร้อย หลายพัน หรือ แม้แต่หลายล้านปีก่อน ตอนที่สภาพอากาศในบริเวณชั้นหินเหล่านั้นอยู่ในสภาพอากาศเปียกชื้น (อย่างเช่น ในอดีตที่ทะเลทรายซาฮาราเคยเป็นป่า) แต่เพราะสภาพภูมิอากาศในปัจจุบันทำให้ปริมาณน้ำลดลงอย่างต่อเนื่อง เพราะมีการขุดหินพีทหรือลิกไนต์ที่ก่อตัวได้ช้า (ทรัพยากรไม่หมุนเวียน)
นิยาม > ทางตัวเลข

มีการนิยามว่าน้ำจืดคือน้ำที่มีเกลือละลายอยู่น้อยกว่า 0.5 ส่วนในพันส่วน (ppt)  น้ำจืดพบได้ทั้งแหล่งน้ำบนดินเช่น แม่น้ำลำธาร คลอง ทะเลสาบ ฯลฯ ไม่ว่าจะเกิดขึ้นโดยธรรมชาติหรือมนุษย์สร้างขึ้นมาเอง และรวมไปถึงแหล่งน้ำใต้ดิน ต้นกำเนิดวัฏจักรน้ำคือหยาดน้ำฟ้าที่อยู่ในชั้นบรรยากาศของโลก ในรูปของฝนและหิมะ
| น้ำแบ่งตามระดับความเค็ม วัดจากความเข้มข้นของเกลือ |
| --- | --- | --- | --- |
| น้ำจืด | น้ำกร่อย | น้ำเกลือ/น้ำเค็ม | น้ำเกลือเข้มข้น |
| < 0.05 % | 0.05 – 3 % | 3 – 5 % | > 5 % |
| < 0.5 ppt | 0.5 – 30 ppt | 30 – 50 ppt | > 50 ppt |
นิยาม > ทางรูปแบบ

แหล่งน้ำจืดจัดอยู่ในประเภท ระบบเลนติกซึ่งเป็นแหล่งน้ำนิ่ง รวมถึง สระน้ำ, ทะเลสาบ, หนองน้ำ และ โคลนตม โลติก ซึ่งเป็นระบบน้ำไหล หรือ น้ำบาดาลซึ่งไหลอยู่ในหินและ ชั้นหินอุ้มน้ำ นอกจากนี้ยังมีโซนที่เชื่อมระหว่างระบบน้ำใต้ดินและระบบโลติก ซึ่งก็คือ โซนไฮพอร์เฮอิก ซึ่งอยู่ใต้แม่น้ำสายใหญ่หลายสายและสามารถกักเก็บน้ำได้มากกว่าที่เห็นในช่องเปิด นอกจากนี้ยังอาจสัมผัสโดยตรงกับน้ำใต้ดินอีกด้วย
การกระจายตัวบนโลก

น้ำจืดในธรรมชาติมีเพียงร้อยละ 3 เท่านั้นจากปริมาณน้ำทั้งหมดในโลก ซึ่งสองในสามจากจำนวนนี้เป็นน้ำแข็งตามยอดเขาหรือขั้วโลก ร้อยละ 0.3 เท่านั้นที่เป็นน้ำบนดิน ที่เหลือเป็นน้ำใต้ดิน ทะเลสาบน้ำจืดอย่างทะเลสาบไบคาลในรัสเซียและทะเลสาบทั้งห้าในอเมริกาเหนือ มีปริมาณน้ำจืดบนผิวดินถึงเจ็ดในแปดส่วน หนองน้ำอย่างแม่น้ำแอมะซอนแม้จะกินพื้นที่กว้างขวาง แต่ปริมาณน้ำเฉลี่ยต่อพื้นที่ก็มีปริมาณน้อยมาก และในชั้นบรรยากาศก็มีน้ำอยู่ร้อยละ 0.04
ดูเพิ่ม

น้ำเค็ม
ปลาน้ำจืด
แหล่งข้อมูลอื่น

The World Bank's work and publications on water resources
U.S. Geological Survey เก็บถาวร 6 สิงหาคม 2012 ที่ เวย์แบ็กแมชชีน
Fresh Water National Geographic เก็บถาวร 27 พฤศจิกายน 2016 ที่ เวย์แบ็กแมชชีน
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  อิสราเอล  สหรัฐ  เช็กเกีย
ปฏิกิริยาลูกโซ่พอลิเมอเรสแบบย้อนกลับ

RT-PCR
ปฏิกิริยาลูกโซ่พอลิเมอเรสแบบย้อนกลับ (อังกฤษ: Reverse transcription polymerase chain reaction; ตัวย่อ: RT-PCR) เป็นปฏิกิริยาลูกโซ่พอลิเมอเรสอีกแบบหนึ่ง เป็นเทคนิคทางห้องปฏิบัติการ ซึ่งมักจะใช้ในอณูชีววิทยา เพื่อใช้ในการสร้างสำเนาลำดับดีเอ็นเอขึ้นเป็นจำนวนมาก ซึ่งกระบวนการดังกล่าวเรียกว่า "amplification" อย่างไรก็ตาม ใน RT-PCR สายอาร์เอ็นเอจะถูกรีเวิร์สแทรนสคริปเทสไปสู่ Complementary DNA (cDNA) โดยใช้เอนไซม์รีเวิร์สแทรนสคริปเทส และผลของ cDNA จะถูกขยายขึ้นโดยการใช้ปฏิกิริยาลูกโซ่พอลิเมอเรสแบบเรียลไทม์
ระวังสับสนระหว่างปฏิกิริยาลูกโซ่พอลิเมอเรสแบบย้อนกลับกับปฏิกิริยาลูกโซ่พอลิเมอเรสแบบเรียลไทม์ (Q-PCR/qRT-PCR) ซึ่งบางครั้งอาจถูกย่ออย่างผิด ๆ เป็น RT-PCR
น้ำแครนเบอร์รี

| --- | --- |

คุณค่าทางโภชนาการต่อ 248 ก. (1 ถ้วยตวง)
พลังงาน: 451.9 กิโลจูล (108.0 กิโลแคลอรี)

คาร์โบไฮเดรต: 26.18
น้ำตาล แล็กโทส: 23.52 0
ใยอาหาร: 0.2
 

ไขมัน: 0.29
อิ่มตัว: 0.005
ทรานส์: 0
ไม่อิ่มตัวมีพันธะคู่เดี่ยว: 0.005
ไม่อิ่มตัวมีพันธะคู่หลายคู่: 0.005
 

โปรตีน: 0.65
 

วิตามิน
วิตามินเอลูทีน ซีอาแซนทิน: 163 μg
วิตามินเอ: 60 IU
ไทอามีน (บี1): (1%) 0.012 มก.
ไรโบเฟลวิน (บี2): (3%) 0.036 มก.
ไนอาซิน (บี3): (2%) 0.226 มก.
วิตามินบี6: (3%) 0.043 มก.
โฟเลต (บี9): (11%) 43 μg
วิตามินบี12: (0%) 0 μg
คลอรีน: (1%) 4.3 มก.
วิตามินซี: (91%) 75.6 มก.
วิตามินดี: (0%) 0 μg
วิตามินดี: (0%) 0.0 IU
วิตามินอี: (0%) 0.02 มก.
วิตามินเค: (0%) 0 μg
 

แร่ธาตุ
แคลเซียม: (5%) 46 มก.
เหล็ก: (1%) 0.19 มก.
แมกนีเซียม: (3%) 12 มก.
แมงกานีส: (8%) 0.161 มก.
ฟอสฟอรัส: (3%) 19 มก.
โพแทสเซียม: (4%) 182 มก.
โซเดียม: (1%) 14 มก.
สังกะสี: (1%) 0.12 มก.
 

องค์ประกอบอื่น
น้ำ: 212.64
 
to USDA Database entry
 หน่วย  μg = ไมโครกรัม • mg = มิลลิกรัม  IU = หน่วยสากล 
ประมาณร้อยละคร่าว ๆ โดยใช้การแนะนำของสหรัฐสำหรับผู้ใหญ่  แหล่งที่มา: USDA FoodData Central
น้ำแครนเบอร์รี (อังกฤษ: cranberry juice) เป็นน้ำผลไม้เหลวของแครนเบอร์รี โดยทั่วไปผลิตขึ้นเพื่อให้มีการผสมน้ำตาล, น้ำ และน้ำผลไม้อื่น ๆ ซึ่งแครนเบอร์รี – ผลไม้ที่มีถิ่นกำเนิดในอเมริกาเหนือ – ได้รับการยอมรับว่ามีสีแดงสด, เป็นเอกลักษณ์, รสทาร์ต และมีความอเนกประสงค์ในการผลิตผลิตภัณฑ์ ผลิตภัณฑ์แครนเบอร์รีที่สำคัญ ได้แก่ แครนเบอร์รีแห้ง, ซอสแครนเบอร์รี, แครนเบอร์รีแช่แข็ง, ผงแครนเบอร์รี และน้ำแครนเบอร์รี
คำว่า "ค็อกเทลน้ำแครนเบอร์รี" หรือ "น้ำแครนเบอร์รีผสม" หมายถึงผลิตภัณฑ์ที่มีน้ำแครนเบอร์รีประมาณ 28 เปอร์เซ็นต์ โดยที่เหลือมาจากน้ำผลไม้เข้มข้นอื่น ๆ (โดยทั่วไปคือองุ่น, แอปเปิล หรือลูกแพร์), น้ำเปล่า และการเติมน้ำตาลเพื่อเพิ่มความน่ารับประทาน ผลิตภัณฑ์น้ำแครนเบอร์รีแคลอรีต่ำใช้สารให้ความหวานที่ไม่มีแคลอรี ความเปรี้ยวของน้ำแครนเบอร์รีเกิดจากโพลีฟีนอลผสมกัน ซึ่งรวมถึงฟลาโวนอยด์, โปรแอนโธไซยานิดิน, แอนโทไซยานิน, กรดฟีนอลิก และเอลลาจิแทนนิน
แม้จะมีชื่อเสียงมายาวนานในการให้ฤทธิ์ต้านเชื้อแบคทีเรียต่อการติดเชื้อในระบบทางเดินปัสสาวะ (UTIs) แต่น้ำแครนเบอร์รีก็ไม่มีผลพิสูจน์ดังกล่าว ตามที่คอเครนทบทวนการวิจัยทางคลินิกที่เสร็จสมบูรณ์ และคณะกรรมการทางวิทยาศาสตร์ของหน่วยงานความปลอดภัยด้านอาหารแห่งสภาพยุโรปซึ่งได้สรุปความสัมพันธ์ของเหตุและผลซึ่งไม่สามารถกำหนดได้ระหว่างการบริโภคแครนเบอร์รีกับความเสี่ยงของการติดเชื้อในระบบทางเดินปัสสาวะ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ น้ำแครนเบอร์รี
บิชอปแห่งเรเกินส์บวร์ค

|  บิชอป แห่งเรเกินส์บวร์ค  |
| --- | --- |
มุขนายก
โรมันคาทอลิก

ตราประจำมุขมณฑลเรเกินส์บวร์ค
องค์ปัจจุบัน รูดอล์ฟ โวเดอร์ฮอลเซอร์ ดำรงตำแหน่งตั้งแต่ 6 ธันวาคม 2555
 
การเรียก: 
มุขมณฑล: เรเกินส์บวร์ค
อาสนวิหาร: นักบุญเปโตร
องค์แรก:: เกาบัลด์
ดำรงตำแหน่งเมื่อ:: พ.ศ. 1282
ที่พำนัก:: เรเกินส์บวร์ค
 
บิชอปแห่งเรเกินส์บวร์ค (อังกฤษ: Bishop of Regensburg) เป็นตำแหน่งมุขนายกประจำมุขมณฑลเรเกินส์บวร์คในรัฐบาวาเรีย ประเทศเยอรมนี อาสนะของบิชอปอยู่ที่อาสนวิหารเรเกินส์บวร์ค
ดูเพิ่ม

ราชรัฐมุขนายกเรเกินส์บวร์ค
น้ำส้มควันไม้

| ชื่อ |
| --- | --- |
ชื่ออื่น wood vinegar and wood acid
เลขทะเบียน
เลขทะเบียน CAS: 8030-97-5 Y
ECHA InfoCard: 100.029.495 
EC Number: 232-450-0
UNII: N4G9GAT76C Y
CompTox Dashboard (EPA): DTXSID601009788 
คุณสมบัติ
ลักษณะทางกายภาพ: Yellow to red liquid
กลิ่น: acrid smoky
ความหนาแน่น: 1.08 g/mL
จุดเดือด: 99 องศาเซลเซียส (210 องศาฟาเรนไฮต์; 372 เคลวิน)
ดัชนีหักเหแสง (nD): 1.371-1.378
ความอันตราย
GHS labelling:
Pictograms: 
Signal word: เตือน
Hazard statements: H226, H312, H315, H319, H335
จุดวาบไฟ: 44 องศาเซลเซียส (111 องศาฟาเรนไฮต์; 317 เคลวิน)
สารประกอบอื่นที่เกี่ยวข้องกัน
สารประกอบที่เกี่ยวข้อง: Liquid smoke
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
น้ำส้มควันไม้ หรือ กรดไพโรลิกเนียส (อังกฤษ: pyroligneous acid)  เป็นของเหลวใส สีน้ำตาล มีกลิ่นควันไฟ  ได้จากการควบแน่นของควันที่เกิดจากการเผาไม้ให้กลายเป็นถ่านในสภาวะที่มีออกซิเจนจำกัด   โดยมีอุณหภูมิในเตาอยู่ระหว่าง 300 - 400 องศาเซลเซียส อุณหภูมิปากปล่องระหว่าง 80 – 150 องศาเซลเซียส สารประกอบต่างๆ ในไม้จะสลายด้วยความร้อนเกิดเป็นสารประกอบอินทรีย์ เมื่อนำของเหลวที่ได้จากการควบแน่นมาเก็บในที่ร่มประมาณ 3 เดือน เพื่อให้เกิดการตกตะกอน จะแยกตัวเป็น 3 ชั้น ชั้นบนสุดจะเป็นน้ำมันใส ชั้นกลางเป็นน้ำส้มควันไม้ และน้ำมันดินตกตะกอนอยู่ด้านล่างสุด
องค์ประกอบ

น้ำส้มควันไม้เป็นสารผสม ประกอบด้วยน้ำประมาณร้อยละ 80-90 และสารประกอบอินทรีย์มากกว่า 200 ชนิด ส่วนใหญ่จะมีกรดแอซีติก (กรดน้ำส้ม) แอซีโทน และเมทานอล ซึ่งน้ำส้มควันไม้นี้เคยใช้เป็นสารตั้งต้นสำหรับผลิตกรดแอซีติกในเชิงพาณิชย์ มีฟีนอลจากการสลายตัวของลิกนิน มีกรดอินทรีย์และแอลกอฮอล์ต่าง ๆ ที่ได้จากการสลายเฮมิเซลลูโลสและเซลลูโลส น้ำส้มควันไม้มีค่า pH ประมาณ 3 ความถ่วงจำเพาะประมาณ 1.012 – 1.024 ซึ่งมีความแตกต่างตามประเภทของไม้ที่นำมาเผา
การใช้ประโยชน์

การใช้ประโยชน์ในอุตสาหกรรม ได้แก่ ใช้ผลิตสารดับกลิ่นตัว สารปรับผิวนุ่ม อุตสาหกรรมอาหารรมควัน อุตสาหกรรมย้อมผ้าและยารักษาโรคผิวหนัง
การใช้ประโยชน์ในครัวเรือน เช่น ใช้รักษาแผลสด  แผลถูกน้ำร้อนและไฟลวก รักษาโรคน้ำกัดเท้าและเชื้อราที่ผิวหนัง  ราดทำลายปลวกและมด ป้องกันสัตว์ต่างๆ เช่นตะขาบ ตะเข็บ แมงป่อง กิ้งกือ ราดโคนต้นไม้รักษาโรคราและโรคเน่า รวมทั้งป้องกันแมลงวางไข่ ฉีดพ่นถังขยะเพื่อป้องกันกลิ่นและแมลงวัน ใช้ดับกลิ่นในห้องน้ำ ฉีดพ่นใบเพื่อขับไล่แมลงและป้องกันเชื้อรา
การใช้ประโยชน์ทางด้านปศุสัตว์ ใช้ลดกลิ่นและแมลงในฟาร์มปศุสัตว์ใช้ผสมอาหารสัตว์เพื่อช่วยการย่อยอาหารและป้องกันโรคท้องเสีย
การใช้น้ำส้มควันไม้เพื่อเร่งการเจริญเติบโตของพืช ได้แก่ การแช่เมล็ดข้าวที่เสื่อมคุณภาพตามธรรมชาติเนื่องจากผ่านการเก็บรักษา 10 เดือนในน้ำส้มควันไม้เจือจาง 300 เท่า เป็นเวลา 48 ชั่วโมง  เมล็ดมีความงอกร้อยละ 96.67 ซึ่งสูงกว่าเมล็ดที่ไม่ผ่านการแช่และแช่ด้วยน้ำ น้ำส้มควันไม้ระดับความเข้มข้น 1: 500 มีประสิทธิภาพสูงสุดในการควบคุมแมลงศัตรูพืชในข้าวโพดหวานทั้งวิธีการฉีดพ่นบนใบและฉีดลงดิน
ระหว่างสงครามกลางเมืองอเมริกา การปรุงอาหารใน สมาพันธรัฐอเมริกา ได้พยายามทดแทนการขาดแคลนเกลือโดยเก็บรักษาเนื้อสัตว์และปลาในน้ำส้มควันไม้ แต่ไม่มีประสิทธิภาพเท่าใดนัก
แหล่งข้อมูลอื่น

AcidWorks
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล  สหรัฐ  ญี่ปุ่น
น้ำยาง

น้ำยางจากต้นยาง
น้ำยาง (อังกฤษ: latex) เป็นการแผ่กระจายที่มั่นคงเสถียร(อิมัลชัน) ของไมโครพาติเคิลพอลิเมอร์ในน้ำ น้ำยางนั้นจะถูกพบได้ในธรรมชาติ แต่น้ำยางสังเคราะห์ก็ถูกพบได้ทั่วไปเช่นกัน
น้ำยางที่ถูกพบได้ในธรรมชาติต่างเป็นของเหลวที่ลักษณะคล้ายกับน้ำนมที่ถูกพบใน 10% ของพืชดอกทั้งหมด(Angiospermae)  เป็นอิมัลชันที่ซับซ้อนซึ่งประกอบไปด้วยโปรตีน แอลคาลอยด์ สาอาหารจำพวกแป้ง น้ำตาล น้ำมัน แทนนิน ยางไม้ และหมากฝรั่งธรรมชาติ ซึ่งจะจับตัวเป็นก้อนเมื่อสัมผัสกับอากาศ มันมักจะไหลซึมออกมาภายหลังจากได้กรีดผ่านเนื้อเยื้อต้น ในพื้นส่วนใหญ่ น้ำยางมีสีขาว แต่บางครั้งน้ำยางก็มีสีเหลือง สีส้ม หรือสีแดงเข้ม นับตั้งแต่ศวรรษที่ 17 น้ำยางถูกใช้เป็นคำศัพท์ที่ใช้เรียกถึงสารของเหลวในพืช มาจากคำศัพท์ภาษาละตินว่า "ลิควิด" ซึ่งทำหน้าที่ส่วนใหญ่ในการป้องกันแมลงกินพืชเป็นอาหาร น้ำยางนั้นไม่ควรสับสนกับคำว่า น้ำหล่อเลี้ยงพืช(plant sap) มันเป็นสารที่แตกต่างกัน ถูกผลิตแยกต่างหาก และมีหน้าที่แยกจากกัน
คำว่า น้ำยาง ยังถูกใช้เพื่อกล่าวถึงยางลาเท็กซ์ธรรมชาติ  โดยเฉพาะยางที่ไม่ผ่านกระบวนการคงรูป(non-vulcanized rubber) เช่นเดียวกันกับกรณีในผลิตภัณฑ์อย่างถุงมือยาง ถุงยางอนามัย และเสื้อผ้ายาง
แต่เดิม ชื่อน้ำยางที่ถูกตั้งชื่อไว้โดยชนเผ่าพื้นเมืองในบริเวณพื้นที่เส้นศูนย์สูตร[โปรดขยายความ] ที่เพราะปลูกต้นยาง Hevea brasiliensis คือ  "caoutchouc" มาจากคำว่า caa ('น้ำตา') และ ochu ('ต้นไม้'), เนื่องจากวิธีการเก็บรวบรวม